علي جواد چنگېزي
مېجر علي جواد چنگېزي پاکستانی هزاره جگړن و چې د تورخم سرحد باندې د ۲۰۱۶ز کال د جون میاشت په ۱۲مه نیټه پیل شوې جگړه کې د افغان ځواکونو له خوا په نښه شوی و، چې لومړی ټپي شو او پېښور روغتون ته د لېږدولو پر مهال یې لاره کې ساه ورکړه او ووژل شو. مخېنه مېجر علي جواد چنگېزي د بریگیډېیر خادم حسین زوی و چې له آره دا خادم حسین د هزاره توکم له جرغي سب توکم څخه و او د افغانستان د غزني بهسود ولسوالۍ اوسېدونکی و. خادم حسین د روس پر ضد جگړه کې د شیعه هزاره ډلگیو تر چتر لاندې خپلو مبارزو ته دوام ورکړ و. مېجر علي جواد چنگېزي وروستیو کلونو کې د پاکستان کوېټې ښار ته گډه شوی؛ هورې د پاکستاني څارگرو ډلو ته جذب او د پوځ لیکو ته جذب شو. چې په دې دور کې یې وروستۍ دنده د ۲۰۱۶ز کال په تورخم کې ترسره او د افغانستان پر ضد جگړه کې لومړۍ لیکې ته راودانگل چې په همدې جگړه کې د افغان ځواکونو له خوا مرگونی گوزار ورکړ شو او د همدې گوزار له وجې پېښور روغتون ته پر لاره خپل ژوند له لاسه ورکړ. د چنگېزي وژنه لومړنۍ رسمي تلفات دي چې پاکستاني اړخ یې رسما اعلانوي. جنازه دده مړی له پېښور څخه د کوېټې خالد هوایي ډگر ته ور وړل شو چې له هغه ځایه د شیعه گانو امام بارگاه ته یوړل شو، دویم ځل جنازه کې یې د بلوچستان اعلی وزیر نواب ثناء الله زهري، د بلوچستان امنیه قومندان میجر جنرل شیر افگن، وفاقي وزیر سرحدي امورو متقاعد جنرال قادر بلوچ، ایالتي وزیرانو او ایالتي پارلماني غړو گډون کړی و. تړلې لیکنې تورخم سرچینې تورخم تورخم سرحدي جگړې تورخم سرحدي شخړې تورخم جگړه کې وژل شوي پاکستان لپاره جنگېدونکي هزاره گان پاکستان لپاره جنگېدونکي افغانان